

VLADA REPUBLIKE HRVATSKE

Zagreb, 20. kolovoza 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 55. Vinkovačkim jesenima (Vinkovci, 11. do 20. rujna 2020.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i točke II. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16), Vlada Republike Hrvatske je na sjednici održanoj \_\_\_\_\_\_\_\_\_\_ 2020. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad 55. Vinkovačkim jesenima (Vinkovci, 11. do 20. rujna 2020.), sukladno zamolbi gradonačelnika Grada Vinkovaca.

 2. Ministarstvo kulture i medija sufinancirat će navedenu smotru folklora, u iznosu od 145.000,00 kuna, iz vlastitih sredstava osiguranih u Državnom proračunu Republike Hrvatske za 2020. godinu.

Klasa:

Urbroj:

Zagreb,

 PREDSJEDNIK

mr. sc. Andrej Plenković

**O B R A Z L O Ž E N J E**

Vinkovačke jeseni manifestacija je duge tradicije i od posebne važnosti za ukupno amatersko stvaralaštvo u Republici Hrvatskoj. Od 1966. manifestacija predstavlja javnosti tradicijsku baštinu kroz izvorne slavonske i šokačke običaje, ugošćuje folklorne ansamble i izvorne folklorne skupine s područja Republike Hrvatske, folklorne skupine hrvatske dijaspore te folklorne skupine drugih naroda.

Organizator manifestacije već dugi niz godina ostvaruje uspješnu suradnju s predstavnicima etnološke, etnomuzikološke i etnokoreološke struke čime stavlja u središte pozornosti izvorni hrvatski folklor i identitet, a time približava javnosti tradicijsku baštinu te važnost njezinog poznavanja i očuvanja. Vinkovačke jeseni svojim programima predstavljaju preko 70 najbolje ocijenjenih izvornih folklornih skupina s približno 8.000 izvođača.

Vinkovačke jeseni danas predstavljaju državnu smotru izvornog narodnog folklora i prikaz turističkih i gospodarskih dostignuća toga dijela Hrvatske.

U 2020. Ministarstvo kulture i medija osiguralo je potporu u iznosu od 145.000,00 kuna.

Slijedom navedenoga, predlaže se prihvaćanje pokroviteljstva nad navedenom manifestacijom.